ফ্লোরিয়ঁ তোভাঁ

ফ্লোরিয়ঁ ত্রিস্তঁ মারিয়ানো তোভাঁ (ফরাসি: Florian Thauvin, ফরাসি উচ্চারণ: ​[flɔʁjɑ̃ tovɛ̃]; জন্ম: ২৬ জানুয়ারি ১৯৯৩; ফ্লোরিয়ঁ তোভাঁ নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব তিগ্রেস এবং ফ্রান্স জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন। ২০০০–০১ মৌসুমে, ফরাসি ফুটবল ক্লাব আঁগ্রের যুব পর্যায়ের হয়ে খেলার মাধ্যমে তোভাঁ ফুটবল জগতে প্রবেশ করেছেন এবং পরবর্তীকালে সেঁ-জঁ-দে-লা-রুয়েল, অর্লেয়ঁ এবং গ্রেনবলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, ফরাসি ক্লাব গ্রেনবলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; গ্রেনবলের হয়ে তিনি ৩ ম্যাচে অংশগ্রহণ করেছেন। অতঃপর ২০১১–১২ মৌসুমে তিনি বাস্তিয়ায় যোগদান করেছেন, বাস্তিয়ার হয়ে তিনি ফ্রেদেরিক অঁৎসের অধীনে ১টি লিগ শিরোপা জয়লাভ করেছেন। বাস্তিয়ায় ২ মৌসুম অতিবাহিত করার পর প্রায় ৩.৫ মিলিয়ন ইউরোর বিনিময়ে ফরাসি ক্লাব মার্সেইয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭৯ ম্যাচে ১৫টি গোল করেছেন। অতঃপর নিউক্যাসেল ইউনাইটেডে এবং ধারে মার্সেইয়ের হয়ে ১ মৌসুমে করে খেলার পর প্রায় ১১ মিলিয়ন ইউরোর বিনিময়ে পুনরায় মার্সেইয়ে যোগদান করেছেন। ২০২১–২২ মৌসুমে, তিনি মার্সেই হতে মেক্সিকীয় ক্লাব তিগ্রেসে যোগদান করেছেন। ২০১১ সালে, তোভাঁ ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৭ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১০ ম্যাচে ১টি গোল করেছেন। তিনি ফ্রান্সের হয়ে এপর্যন্ত ২০১৮ ফিফা বিশ্বকাপে অংশগ্রহণ করেছেন, যেখানে তিনি দিদিয়ে দেশঁ-এর অধীনে ফিফা বিশ্বকাপের শিরোপা জয়লাভ করেছেন। ব্যক্তিগতভাবে, তোভাঁ বেশ কিছু পুরস্কার জয়লাভ করেছেন, যার মধ্যে ২০১২–১৩ মৌসুমে ইউএনএফপি লিগ ১-এর বর্ষসেরা যুব খেলোয়াড়ের পুরস্কারজয় অন্যতম। দলগতভাবে, তোভাঁ এপর্যন্ত ৩টি শিরোপা জয়লাভ করেছেন, যার মধ্যে ১টি বাস্তিয়ার হয়ে, ১টি ফ্রান্সের বয়সভিত্তিক দলের এবং ১টি ফ্রান্সের হয়ে জয়লাভ করেছেন। ফ্লোরিয়ঁ ত্রিস্তঁ মারিয়ানো তোভাঁ ১৯৯৩ সালের ২৬শে জানুয়ারি তারিখে ফ্রান্সের অর্লেয়েঁ জন্মগ্রহণ করেছেন এবং সেখানেই তার শৈশব অতিবাহিত করেছেন। তোভাঁ ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০, ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১১ সালের ১০ই মে তারিখে তিনি সুইজারল্যান্ড অনূর্ধ্ব-১৮ দলের বিরুদ্ধে ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-২০ দলের হয়ে তিনি ২০১৩ ফিফা অনূর্ধ্ব-২০ বিশ্বকাপের শিরোপা জয়লাভ করেছেন, উক্ত প্রতিযোগিতার ফাইনালে তার দল উরুগুয়ে অনূর্ধ্ব-২০ দলের সাথে ০–০ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তোভাঁ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত ফ্রান্স অনূর্ধ্ব-২৩ দলে স্থান পেয়েছেন। তিনি ২০১২ সালের ১৩ই নভেম্বর তারিখে অনুষ্ঠিত প্রীতি ম্যাচে ইউক্রেন অনূর্ধ্ব-২১ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন। ২০১৭ সালের ২রা জুন তারিখে, মাত্র ২৪ বছর ৪ মাস ৭ দিন বয়সে, বাম পায়ে ফুটবল খেলায় পারদর্শী তোভাঁ প্যারাগুয়ের বিরুদ্ধে অনুষ্ঠিত ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৮০তম মিনিটে কেন্দ্রীয় আক্রমণভাগের খেলোয়াড় অঁতোয়ান গ্রিয়েজমানের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২৬ নম্বর জার্সি পরিধান করে আক্রমণভাগের খেলোয়াড় হিসেবে খেলেছেন। ম্যাচটি ফ্রান্স ৫–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে তোভাঁ সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ৯ দিন পর, ফ্রান্সের জার্সি গায়ে প্রথম গোলটি করেন; ২০১৯ সালের ১১ই জুন তারিখে, অ্যান্ডোরার বিরুদ্ধে ম্যাচে ফ্রান্সের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। তোভাঁ রাশিয়ায় অনুষ্ঠিত ২০১৮ ফিফা বিশ্বকাপের জন্য দিদিয়ে দেশঁ-এর অধীনে ঘোষিত ফ্রান্স দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ৩০শে জুন তারিখে, তিনি আর্জেন্টিনার বিরুদ্ধে ১৬ দলের পর্বে ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি মাত্র ১ ম্যাচে অংশগ্রহণ করেছেন। ২৮ জুলাই ২০২১ পর্যন্ত হালনাগাদকৃত। "Décret du 31 décembre 2018 portant promotion et nomination" [Decree of 31 December 2018 on promotion and appointment]। Official Journal of the French Republic (ফরাসি ভাষায়)। 2019 (1)। ১ জানুয়ারি ২০১৯। PRER1835394D। সংগ্রহের তারিখ ২৮ নভেম্বর ২০২০।  "List of players under written contract registered between 01/07/2016 and 31/07/2016" (PDF)। The Football Association। পৃষ্ঠা 33। সংগ্রহের তারিখ ১১ নভেম্বর ২০১৬।  "FIFA World Cup Russia 2018: List of Players: France" (পিডিএফ)। FIFA। ১৫ জুলাই ২০১৮। পৃষ্ঠা 11। ১১ জুন ২০১৯ তারিখে মূল (পিডিএফ) থেকে আর্কাইভ করা।  "Profil of Florian Thauvin"। Olympic of Marseille। ১৯ অক্টোবর ২০১৮। ৮ এপ্রিল ২০১৬ তারিখে মূল (web) থেকে আর্কাইভ করা। সংগ্রহের তারিখ ১৯ অক্টোবর ২০১৮।  "Le SC Bastia champion!"। lfp.fr (ft ভাষায়)। Ligue de Football Professionnel। ১ মে ২০১২। ৯ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২১। উদ্ধৃতি শৈলী রক্ষণাবেক্ষণ: অচেনা ভাষা (link) "Newcastle transfer already complete: Marseille to splash £9.8m on Florian Thauvin clause"। Daily Express। ৫ নভেম্বর ২০১৬।  "Thauvin completes transfer to Liga MX side Tigres following Premier League links"। Goal। ৭ মে ২০২১। সংগ্রহের তারিখ ৭ মে ২০২১।  "IBRAHIMOVIC TAKES PLAYER OF YEAR GONG"। Ligue 1। ২০ মে ২০১৫। ২৯ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৫।  "Switzerland U18 - France U18, May 10, 2011 - International Friendlies - Match sheet"। Transfermarkt। ২০১১-০৫-১০। সংগ্রহের তারিখ ২০২১-০৭-২৭।  "Les Bleus – Teamsheet: U20 World Cup"। French Football Weekly। ২৩ মে ২০১৩। ২১ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৫ মে ২০১৩।  Atkins, Christopher (২০১৩-০৭-১৩)। "Paul Pogba Leads France to 2013 FIFA Under-20 World Cup Glory"। Bleacher Report। সংগ্রহের তারিখ ২০২১-০৭-২৭।  "France triumph at FIFA U-20 final, beating Uruguay"। Anadolu Ajansı। ২০১৩-০৭-১৪। ২০২১-০৯-১৯ তারিখে মূল থেকে আর্কাইভ করা। সংগ্রহের তারিখ ২০২১-০৭-২৭।  "France capture U-20 World Cup title"। UEFA.com। ২০১৩-০৭-১৩। সংগ্রহের তারিখ ২০২১-০৭-২৭।  "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ৬।  "La liste actualisée pour les JO de Tokyo" [টোকিও অলিম্পিকের জন্য ফ্রান্সের হালনাগাদকৃত তালিকা] (ফরাসি ভাষায়)। ফরাসি ফুটবল ফেডারেশন। ২ জুলাই ২০২১। সংগ্রহের তারিখ ২০ জুলাই ২০২১।  "France U20 - Ukraine U21, Nov 13, 2012 - International Friendlies - Match sheet"। Transfermarkt। ২০১২-১১-১৩। সংগ্রহের তারিখ ২০২১-০৭-২৭।  "Paraguay 5:0 (Friendlies 2017, June)"। worldfootball.net। সংগ্রহের তারিখ ২০২১-০৭-২৭।  "Paraguay, Jun 2, 2017 - International Friendlies - Match sheet"। Transfermarkt। ২০১৭-০৬-০২। সংগ্রহের তারিখ ২০২১-০৭-২৭।  Strack-Zimmermann, Benjamin (২০১৭-০৬-০২)। "France vs. Paraguay (5:0)"। National Football Teams। সংগ্রহের তারিখ ২০২১-০৭-২৭।  "Andorra - France, Jun 11, 2019 - Match sheet"। Transfermarkt। ২০১৯-০৬-১১। সংগ্রহের তারিখ ২০২১-০৭-২৭।  Strack-Zimmermann, Benjamin (২০১৯-০৬-১১)। "Andorra vs. France (0:4)"। National Football Teams। সংগ্রহের তারিখ ২০২১-০৭-২৭।  "Andorra - France 0:4 (EURO Qualifiers 2019/2020, Group H)"। worldfootball.net। ২০২০-১১-২৭। সংগ্রহের তারিখ ২০২১-০৭-২৭।  Benson, Michael (১৭ মে ২০১৮)। "World Cup 2018: Chelsea, Manchester United and Manchester City stars included in France's squad for finals"। Talksport। সংগ্রহের তারিখ ২৪ মে ২০১৮।  "Dernière sélection"। French Football Federation (ফরাসি ভাষায়)। ১৭ মে ২০১৮। সংগ্রহের তারিখ ১৭ মে ২০১৮। [অকার্যকর সংযোগ] "FIFA World Cup Russia 2018™: List of Players" (পিডিএফ)। fifa.com। ফিফা। ১০ জুন ২০১৮। ৬ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ জুলাই ২০২১।  "Argentina, Jun 30, 2018 - World Cup 2018 - Match sheet"। Transfermarkt। ২০১৮-০৬-৩০। সংগ্রহের তারিখ ২০২১-০৭-২৭।  "Argentina 4:3 (World Cup 2018 Russia, Round of 16)"। worldfootball.net। ২০২০-১১-২৭। সংগ্রহের তারিখ ২০২১-০৭-২৭।  Strack-Zimmermann, Benjamin (২০১৮-০৬-৩০)। "France vs. Argentina (4:3)"। National Football Teams। সংগ্রহের তারিখ ২০২১-০৭-২৭।  "Appearances World Cup 2018"। worldfootball.net। ২০২০-১১-২৭। সংগ্রহের তারিখ ২০২১-০৭-২৭।  উইকিমিডিয়া কমন্সে ফ্লোরিয়ঁ তোভাঁ সংক্রান্ত মিডিয়া রয়েছে। ফরাসি ফুটবল ফেডারেশনে ফ্লোরিয়ঁ তোভাঁ (ফরাসি) ফ্লোরিয়ঁ তোভাঁ – ফিফা প্রতিযোগিতার রেকর্ড (ইংরেজি) ফ্লোরিয়ঁ তোভাঁ – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ফ্লোরিয়ঁ তোভাঁ (ইংরেজি) সকারবেসে ফ্লোরিয়ঁ তোভাঁ (ইংরেজি) বিডিফুটবলে ফ্লোরিয়ঁ তোভাঁ (ইংরেজি) লেকিপ ফুটবলে ফ্লোরিয়ঁ তোভাঁ (ফরাসি) ট্রান্সফারমার্কেটে ফ্লোরিয়ঁ তোভাঁ (ইংরেজি) ওয়ার্ল্ডফুটবল.নেটে ফ্লোরিয়ঁ তোভাঁ (ইংরেজি) ইএসপিএন এফসিতে ফ্লোরিয়ঁ তোভাঁ (ইংরেজি) ন্যাশনাল-ফুটবল-টিমস.কমে ফ্লোরিয়ঁ তোভাঁ (ইংরেজি)